izv. prof. dr. sc. Sanja Skočić Mihić, UNIRI

**Kvaliteta pedagoške prakse i djeca izložena riziku socijalne isključenosti: rezultati pilot istraživanja**

U uvodnom dijelu izlaganja dan je kratki teorijski pregled koncepata kvaliteta pedagoške prakse prema Nacionalnom kurikulumu za rani i predškolski odgoj i obrazovanje i ISSA definiciji kvalitetne pedagoške prakse, te njihova uronjenost i konceptualna srodnost sa načelima inkluzivne prakse. Kvalitetna pedagoška praksa prema ISSA standardima (2011:15) temelji se na „humanističkim i socio-konstruktivističkim načelima, razvojno primjerenoj praksi, individualiziranom pristupu i spoznaji da se učenje odvija kroz interakciju i u dijalogu između djece i odraslih, kao i djece međusobno, u duhu uvažavanja, poticanja i autonomije onog tko uči” u sedam područja koja podržavaju dječji razvoj i učenje: „1. Interakcije, 2. Obitelj i zajednica, 3. Inkluzija, različitost i demokratske vrijednosti, 4. Procjenjivanje i planiranje, 5. Strategije poučavanja, 6. Okruženje za učenje i 7. Profesionalni razvoj“. Nadalje, ističe se važnost uloge odgajatelja koji vode i usmjeravaju djecu dok uče i istražuju, kao i važnost okruženja, odnosno društene zajednice, s naglskom na važnost partnerskog odnosa s obitelji.

Rezultati pilot istraživanja predstavljeni su znanstvenom metodologijom i navedene implikacije ovih rezultata u praksi. Cilj rada bio je utvrditi: 1. metrijske karakteristike mjernih instrumenata, 2. postoje li razlike u percepciji kvalitetne pedagoške prakse u dva subuzorka odgajatelja, 3. utvrditi povezanost odgajateljske percepcije važnosti kvalitetne pedagoške prakse s nezavisnim varijablama (broj djece u skupini, procjene pojedinih ponašanja djece, te 4. deskriptivne pokazatelje odgajateljske samoprocjene pedagoške prakse prema djetetu u riziku socijalne isključenosti. U obradi podataka korištena je deskriptivna i inferencijalna statistika (faktorska analiza, t-test, spearmanov koeficijent korelacije).

Rezultati pilot istraživanje prikazani su kroz prikaz dva uzorka odgajatelja, dvije mjerne skale i metode obrade podataka. Prvi uzorak odgajatelja čine 184 odgajatelja koji su sudjelovali u online istraživanju tijekom studenog i prosinca 2020. godine. Svi ispitanici su ženskog spola s prosječno 13 godina radnog staža (M=13,10 SD=10,16; Min=0; Max=46) iz 16 županija, od čega 27% iz Grada Zagreba, 19% Splitsko-dalmatinske, 15% Međimurske i 8% Varaždinske županije. Prema lokaciji ustanove u kojoj rade 72,8% (N=134) odgajatelja radi u ustanovama ranog i predškolskog odgoja u gradu, a 27,2% općinama (N=50), dok je osnivač ustanove u 81% jedinica lokalne uprave, 16% privatne osobe i 2% vjerske zajednice.

Drugi uzorak ispitanika čini 38 odgajatelja koji su sudjelovali u pilot istraživanju tijekom prosinca 2020, od čega 31,6% (N=12) radi u ustanovama u Gradu Zagrebu, 31,6% (N=12) u Splitsko-dalmatinskoj županiji 21% (N=8) Zagrebačkoj i 15,8% (N=6) u Primorsko-goranskoj županiji.

Korištene su dvije mjerne skale. Skala odgajateljske procjene važnosti kvalitetne pedagoške prakse usmjerene prema djeci izloženoj riziku socijalne isključenosti za njihov razvoj i učenje koja sadrži 20 čestica koje su konstruirane temeljem ISSA standarda kvalitete pedagoške prakse. Latentna struktura skale mjeri važnost kvalitetne pedagoške prakse u 4 dimenzije: Poticanje razvoja i učenja djeteta, Poštivanja različitosti, Razvoj autonomije i identiteta djeteta i Razvoj partnerstva s roditeljima. Odgajatelji su procjenjivali kvalitetu pedagoške prakse na skali od 1 (uopće nije važno) do 7 (iznimno je važno).

Skala odgajateljske samoprocjene pedagoške prakse prema djetetu u riziku socijalne isključenosti sadrži 46 čestica koje ispituju učestalost na skali od 1 (nikada) do 7 (uvijek) pojedinih ponašanja odgajatelja.

Rezultati istraživanja prikazi su u odnosu na ciljeve rada. Faktorskom analizom utvrđen su dobre metrijske karakteristike Skale odgajateljske procjene važnosti kvalitetne pedagoške prakse u 4 dimenzije. Nadalje nisu dobivene razlike u procjeni važnosti kvalitete pedagoške prakse između dva subuzorka. Dobivene su visoke korelacije među svim faktorima na oba subuzorka. Izračunata je povezanost dobivenih faktora sa nezavisnim varijablama i utvrđena srednje visoka negativna povezanost prvog faktora s brojem djece u skupini (r=-,381) te s drugog i četvrtog faktora s odgajateljskom procjenom pojavnosti pojedinih ponašanja djece kao što su razdražljivost, te četvrtog s procjenom visoke samokritičnost i teškoćama održavanja pažnje kod djece. Temeljem deskriptivnih podataka na drugoj skali može se istaknuti pet ponašanja koja su odgajatelji procijenili najčešće prisutnim: u interakcijama s djetetom fizički mu se prilagođavam kako bismo lakše komunicirali (saginjem se, poštujem privatni prostor djeteta i sl.), djetetov napredak procjenjujem u odnosu na ono što je prije znalo i moglo, a ne u odnosu na postignuća druge djece, potičem dijete na suradnju s drugom djecom u odgojnoj skupini, dijete u odgojnoj skupini ima priliku doživjeti uspjeh i pokazati svoje jake strane i potičem dijete na poštovanje samog sebe/osobnog identiteta uvažavajućim govorom i prepoznavanjem njegovih vrijednosti.

Zaključno, odgajatelji procjenjuju da je važna kvalitetna pedagoška praksa i njihova procjena važnosti kvalitete povezana je s nekim objektivnim činiteljima (npr. manji broj djece u skupini) kao i nekim subjektivnim činiteljima primjerice da odgajatelji koji procjenu ž Moguća su ograničenja ovog istraživanja u primjeni konstrukata koji tendiraju socijalno poželjnim odgovorima, te manjem uzorku odgajatelja koji su ispunili upitnik kvalitete kao i primjeni online ispitivanja s većim uzorkom odgajatelja. Uzimajući u obzir navedena ograničenja, implikacije istraživanja mogu se analizirati u dva aspekta. S jedne strane, u ovom prvom istraživanju ove teme u Republici Hrvatskoj, koja je slabo istražena u domaćem kontekstu a postaje predmetom istraživanja u međunarodnom kontekstu u punijem zamah, ističe se značaj osiguravanja kvalitetne pedagoške prakse u prevenciji rizika za socijalno isključivanje djece. Odgajatelji iskazuju pozitivne stavove prema važnosti kvalitetne pedagoške prakse, za koju se inicijalno može utvrditi da … . S druge strane, dobiveni rezultati ukazali su na potrebu ispitivanja kompetencija odgajatelja u osiguravanju kvalitetne pedagoške prakse kao i koji će biti uključeni u nacionalno istraživanje na terenu od travnja do lipnja 2021.

Zaključno, svaka kvalitetna pedagoška odgojno-obrazovna praksa je inkluzivna praksa jer polazi od individualnih potreba svakog djeteta, uvažavajući njegov razvoj i okruženje u kojem odrasta, uključujući njegove primarne odgojitelje roditelje kao i širu društvenu zajednicu. Kvalitetnu inkluzivnu pedagošku praksu oblikuju prvenstveno odgajatelji kao profesionalci u ranom i predškolskom odgoju i obrazovanju, uz podršku ostalih odgojno-obrazovnih djelatnika u ustanovama na način razvoja vrijednosti i načela utemeljenih na humanističkoj i sociokonstruktivističkoj teoriji u kojoj je dijete u centru procesa učenja na način da se oblikuju poticajne i razvojno primjerene aktivnosti usmjerene na odgojno-obrazovne potrebe djeteta, oblikovanjem poticajnog okruženja koje uvažava različitost i u mogućnosti je osigurati iskustva učenja svoj djeci neovisno o njihovim osobnim i okolinskim značajkama. Kvalitetna pedagoška praksa nužno podrazumijeva razvoj i uključenost svih, što je osobito značajno za djecu u riziku za socijalnu isključenost, jer osigurava kreiranje izjednačenih uvjeta u odgojno-obrazovnom kontekstu koji imaju iznimno značajan utjecaj u ranom razvoju djeteta na prevenciju potencijalnog razvojnog odstupanja uvjetovanog nepoticajnim i neprimjerenim uvjetima odrastanja. Sustav ranog i predškolskog odgoja ima neprocjenjivo važnu ulogu za djecu koja su u riziku socijalne isključenosti jer odgajatelji oblikovanjem okruženja za razvoj i učenje ove djece kreiraju okruženje koje potiče razvoj njihovih potencijala, što istovremeno znači uklanjanje potencijalnih teškoća koje bi bile rezultat ranog razvoja u nepoticajnom i razvojno neprimjerenom okruženju. Ovom primarnom prevencijom u najosjetljivijem formativnom razvoju preveniraju se teškoće koje su javljaju u sustavu obrazovanja, o čijem uspjehu ovisi profesionalno zapošljavanje i ukupni životni ishodi.